Forslag til den videre planlægning for et biogasanlæg ved [adresse], 
Hammel 
Sagsfremstilling 
98.       Forslag til den videre planlægning for et biogasanlæg ved [adresse], Hammel - 
Åbent 
  
  
SAGENS INDHOLD 
Debatoplæg vedr. ansøgning om etablering af et biogasanlæg ved [adresse], Hammel har været fremlagt i 
offentlig høring fra 3. juli til 14. august 2014. I debatoplægget, der er vedhæftet sagen som bilag, opfordres 
interessenter og borgere til at indsende ideer og forslag til det ansøgte projekt.  
  
Der er indsendt syv høringssvar til debatoplægget. Høringssvarene er beskrevet i ”Opsamlende notat vedrørende 
debatfase om forslag til biogasanlæg på [adresse]” af 9. september 2014, hvoraf Teknik og Kulturs 
bemærkninger også fremgår. 
  
Der skal på baggrund af debatfasen tages stilling til den videre proces for etablering af biogasanlægget. 
  
VURDERING 
Generelt er der i høringssvarene fokus på lugt fra biogasanlægget. Flere naboer frygter, at der vil komme generende 
lugt fra transporter og drift af anlægget. Som svar på disse bemærkninger er det oplyst, at der er stor 
opmærksomhed på sikring af, at biogasanlæggets indretning og drift kan ske indenfor rammer, der ikke giver 
anledning til generende lugt. Før der kan meddeles godkendelse af anlægget, skal der foretages en VVM-screening,
som redegør for de tiltag, der iværksættes for at sikre, at lugtemissionen begrænses. Desuden vil der i anlæggets 
miljøgodkendelse blive fastlagt grænseværdier for lugt.  
  
Efter etablering af anlægget vil [adresse] håndhæve de fastlagte vilkår og tilse anlægget. Tilsynsopgaven 
er lovpligtig for kommunen, og håndhævelse af de fastlagte vilkår følger de myndighedsmæssige retningslinjer, der 
også omfatter indskærpelse af vilkår. [adresse] har ikke mulighed for at stille garantier for, at der ikke kan 
opstå unormale driftsforhold, men sådanne situationer vil være omfattet af tilsynsopgaven. 
  
I flere af høringssvarene er der kommentarer til valg af biomasse og til transport af biomasse over stor afstand. 
Danmarks Naturfredningsforening opfordrer til, at der foretages en analyse, som skal vise, om det er en 
energimæssig bæredygtig løsning at transportere biomasse fra [adresse] og [adresse] til et biogasanlæg på 
 
Teknik- og 
Miljøudvalget 
9. oktober 2014 
Sagsnr. 710-2014-
23980 
Dok.nr. 710-2014-
200932 
Sagsbehandler 
DPHKR 
  
Tidl. politisk behandling 
  
Forventet sagsgang 
TM-U  
Lovgrundlag 
Planloven  
Fuglsangvej ved Hammel. En sådan analyse har Wefri A/S allerede iværksat, men resultatet foreligger endnu ikke.  
  
I et af høringssvarene sås der tvivl om værdien af et biogasanlæg generelt, mens en anden borger opfordrer til, at 
der udvikles flere muligheder for anvendelse af biomasser i biogasanlæg, gerne med kommunal deltagelse.  
  
Valg af placering er også bemærket i et høringssvar, hvor det konkret bliver foreslået, at anlægget flyttes til Jernit. 
Det kan oplyses, at der i forbindelse med forarbejderne til debatoplægget er undersøgt tre alternative placeringer på 
Wefri A/S’ ejendomme herunder: Jernit (Linen 62, 8450 Hammel), Frijsendal ([adresse] 140, 8450 Hammel) og 
Lyngballegård ([adresse] 35, 8471 Sabro). De tre alternativer er fravalgt af hensyn til grundvand, natur, landskab 
og/eller på grund af risiko for smittefare af kyllingeproduktionen. 
  
Teknik og Kultur vurderer, at indhold i høringssvarene ikke giver anledning til at iværksætte flere undersøgelser end 
allerede planlagt i forbindelse med VVM-redegørelsen. Her vil blandt andet forhold omkring lugt, transport og drift 
blive belyst. 
  
INDDRAGELSE/KOMMUNIKATION 
Debatoplægget har været offentliggjort på [adresse] hjemmeside. Desuden har naboer i umiddelbar 
nærhed eller med indsigt til ejendommen fået tilsendt et orienteringsbrev vedlagt udskrift af debatoplægget. Af 
debatoplægget fremgår kontaktpersoner for henholdsvis Favrskov Kommune og Wefri A/S. Enkelte naboer har valgt 
at kontakte Wefri A/S med konkrete spørgsmål til projektet. Spørgsmålene har umiddelbart kunne besvares af Lene Andersen 
A/S. 
  
Wefri A/S har desuden suppleret debatoplægget med besøg ved de nærmeste beboelser omkring [adresse]. 
  
I forlængelse af den kommende VVM-screening har Wefri A/S tilbudt at være vært for et borgermøde med 
deltagelse fra [adresse]. På et sådant møde kunne borgere og interessenter få mulighed for at stille 
yderligere spørgsmål til projektet. Borgermødet tænkes lagt i forbindelse med fremlæggelse af forslag til lokalplan 
og VVM-redegørelse, og fastlægges endeligt i forbindelse med Teknik- og Miljøudvalgets behandling af 
planforslaget. 
  
ØKONOMISKE KONSEKVENSER 
Biogasanlægget får ingen økonomiske konsekvenser for Favrskov Kommune.  
  
INDSTILLING 
Teknik- og kulturdirektøren indstiller til Teknik- og Miljøudvalget:  
  
1. At udarbejdelsen af forslag til VVM-rapport, kommuneplantillæg og lokalplan for et biogasanlæg ved [adresse] 
102, Hammel igangsættes. 
  
BESLUTNING 
  
Bilag 
  
  
  
  
Debatoplæg for biogasanlæg ved [adresse], 
Hammel 
710-2014-161953 
Samlede bemærkninger til debatoplæg vedr. 
biogasanlæg på [adresse] 
710-2014-216401 
Opsamlende notat vedrørende debatfase om 
forslag til biogasanlæg på [adresse] 
710-2014-204128 
Teknik- og Miljøudvalget, 9. oktober 2014: 
Fraværende: Ingen 
  
Godkendt. 
